Den Nord-Cimbriske Tilskuer, 1835-10-22
Til Stænderforsamlingen i Itzehoe have samtlige Medlemmer, saavel de af Hs. Majestæt Kongen udnævnte, som af de forskjellige Districter valgte Deputerede, ialt 48, indfundet sig. Det første Møde, den 1ste Octbr., aabnede den kongelige Commissarius, Hr. Conferentsraad Hopp, med en Tale, som han indledede med at fremhæve Forsamlingens vigtige Øiemed, at fremme Almeenvel og oplive Sands og Jver for Samme, en Følelse, der tilligemed de Egenskaber, som dens Tilfredsstillelse fordrer, stedse har characteriseret Holsteneren, og hvilke ville give en urokkelig Garantie for, at de holsteenske Deputerede kun ville hellige deres Raadslagninger til Landets Bedste, og idet de opfylde dettes Tillid, komme Hs. Majestæt Kongens landsfaderlige Hensigter imøde, og bestræbe sig for at fremme disses Udførelse. Han omtalte derpaa de flere Gjenstande af høi Vigtighed, som allerede skulde forelægges denne Forsamlings indsigtsfulde Overveielse, hvorhos han bemærkede, at ikke Alt, hvorpaa Landsfaderen har været betænkt, kunde forelægges denne Forsamling, men kun det, som meest syntes at trænge til Afgjørelse. Saaledes skal der forelægges et Lovudkast angaaende Forbedringer ved Formynderivæsenet, hvilket tillige kan betragtes som Overgang og Jndledning til en almindelig Formynderi=Forordning. Jnddrivelsen af resterende Skatter og Afgifter er hidtil, i det mindste i mange Districter, skeet paa en for Restanterne særdeles byrdefuld og kostbar Maade. Et Lovndkast skal forelægges angaaende Afhielpelse heraf. Fremdeles omtales Udkast angaaende Skibsbyggeri af Arbeidere, som ikke høre til noget Lang, en almindelig Kjøbstads=Lovgivning, (der indeholder Elementerne til en tids- og hensigtsparende Jndretning af Repræsentationen i de øvrige Communer, hvorom den næste Forsamling skal tages paa Raad, de bekonomiske Forhold ved Straffeanstalterne i Glückstadt, Vei= og Chaussee-Væsenet, Søeindrollerings-Væsenet, og som en endnu langt vigtigere" Gjenstand, end alle de foregaaende: Reform af Toldvæsenet, tilligemed Udkast til en Forordning angaaende Landprang. - Da aldeles ingen Jndsigelse skete imod noget Valg, overtog derpaa Alders-Præsidenten, Hr. Geheime-Conferentsraad v. Brockdorff, Ledelsen af Præsidentvalget, hvorhos den næsten i 50 Aars Embedstjeneste graanede Olding, tolkede sine Anskuelser og Ønsker for StænderJnstitutionens Flor i en Tale, (der ligeledes meddeles i Stændertidenden No. 1). Valgene, som nu foretoges, havde det tidligere (see No. 119) meddeelte Udfald. Den kongelige Commissarius tog da atter Ordet, for at tilsikkrede Deputerede hans personlige Understøttelse saavel i som udenfor Forsamlingen, for at fremmede tilsigtede Øiemed, og fremstille det Synspunct, hvorfra han ønskede at bedømmes, naar han i sin Egenskab som kongelig Commissair maatte tage Ordet, hvori man ikke maatte see den Hensigt, at ville bestride en i Forsamlingens Midte yttret Anskuelse, da Øiemedet i Regelen vilde være, at give Oplysninger og fremme Discussionens Fleersidighed. Dernæst anmeldte han, at Hr. Cancellieraad Røtger er ham tilforordnet som Secretair, og at Hr. Etatsraad Jensen tilligemed ham skulde give de fornødne Oplysninger angaaende Toldforordningen. Til Slutning opfordrede han til Redactions=Valget, hvorpaa den valgte Præsident, Hr. Dr. Ballemann, androg paa en Takadresse til Kongen, hvilket bifaldtes. Efter nogle Discussioner om dens Affattelse, samt angaaende det Spørgsmaal, om Committeen skulde gives nogen Jnstruction, hvorom Forsamlingen bestemte, at dette ikke skulde være Tilfældet, valgtes Adresse-Committeen og derpaa Redacteurerne see No. 119), hvormed det første Møde sluttedes. - - J det andet Møde – (naar det holdtes angives ikke) – anmeldte Præsidenten Valgene i Roeskilde, og refererede derpaa angaaende de siden den 1ste Octbr. indkomne, Sager. Paa given Anledning forbeholdtes af Præsidenten at andrage paa en Committee angaaende den i Stænder=Forordningen omtalte Repartition af Udgifterne. Af en Deputeret, reserveredes den Proposition, at der skulde besluttes en Petition om Forsamlingens Offentlighed, med de fornødne Modificationer, og bestemmes en Dag til sammes Motivering. En anden Deputeret indbragte en Petition angaaende Handelsreisende, samt en Petition fra Kjøbmændene i Preetz angaaende samme Gjenstand, samt Landprang, hvilken Præsidenten henviste til den Committee, der skulde vælges angaaende Lovudkastet og Landprang. Endeligen anmeldte Præsidenten, at der var indløbet en Skrivelse fra forhenværende Etatsraad Reitemeier, tilligemed en Bog, som angik Jndsenderens personlige Anliggender. - Etatsraad Falck forelæste nu Takadressen til Hs. Majestæt Kongen, hvilken efter nogle Discussioner blev antagen. (Den loves meddeelt i No. 2). Nu stred den kongelige Commissarius til at motivere Lovudkastene angaaende Formyndervæsenet, Skibsbyggeriet, Landprang, og Jnddrivelse af Restance, til hvis Undersøgelse udvalgtes Committeer af 3 eller 5 Medlemmer. - Endeligen anmeldte Præsidenten, at de ovenomtalte, af Deputerede gjorte Propositioner skulde nærmere motiveres i det Møde, som var ansat til den 8de October.